 Waxa kale oo uu Abwaanku ku baanayaa kuna soo bandhigayaa maansadiisan Carceer sidii badheedhka lahayd ee geesinimadu ku dheehnayd ee loo fuliyay hawlgalkii Birjeex oo ku beegnayd 11April1983kii ee loogala dhex baxay gacantii cadawga Mujaahid Cabdilaahi Askar oo ka mid ahaa xoogaggii SNM, gacantana ay ku dhigtay dawladdu oo isaga oo ku xidhan Miiska Saraakiisha inta ay soo weerareen ay kala baxeen halkii uu ku xidhnaa arintaas oo ay ku gacan siinayeen qaar ka tirsan ciidanka dawladdu. 